मां ने 2 लाख की सुपारी देकर करवाई बेटे की हत्या  
दिल्ली के द्वारका इलाके में एक सगी मां ने 2 लाख रुपये की सुपारी देकर अपने बेटे की हत्या करा दी। मरने वाले शख्स का नाम मंजीत था।
दिल्ली के द्वारका इलाके में एक सगी मां ने 2 लाख रुपये की सुपारी देकर अपने बेटे की हत्या करा दी। मरने वाले शख्स का नाम मंजीत था। कहा जा रहा है कि उसे अपनी मां के अवैध संबंधों के बारे में पता चल गया था जिस वजह से मंजीत की मां ने उसकी हत्या करा दी। ये मामला जनवरी का है जिसका खुलासा अब जाकर हुआ है।  पुलिस ने लूटपाट के सिलसिले में दो आरोपियों को गिरफ्तार किया था जब उनसे सख्ती से पूछताछ की गई तब उन्होंने इस हत्या का राज खोला। आरोपी मां ने भी अपना गुनाह कबूल कर लिया है हालांकि मंजीत ने अपनी हत्या से पहले पुलिस में शिकायत दर्ज कराई थी कि उसे अपनी मां से जान का खतरा है लेकिन पुलिस ने उसकी शिकायत को गंभीरता से नहीं लिया था।